VEGA & Live Nation præsenterer **Den karismatiske multikunstner og horror metal-helt Rob Zombie vender tilbage til Danmark**
*Der venter en sand metalfest, når musiker og filminstruktør Rob Zombie vender tilbage til Danmark og giver koncert i Store VEGA den 5. august.*Rob Zombie er en institution indenfor metal og horror-æstetik og hans mangeårige karriere, som startede med bandet White Zombie, har bragt ham vidt omkring - både som skuespiller, filminstruktør og ikke mindst som sanger og fantastisk rockentertainer. Rob Zombies seneste *album*, *Venomous Rat Regeneration Vendor*, fra 2013, har netop fået bekræftet en opfølger. I hvert fald annoncerede Rob Zombie tidligere på ugen via Twitter, at den nye plade er færdigmixet og dermed næsten klar til udgivelse. Rob Zombies sjette soloalbum har endnu ikke fået en titel, men mon ikke vi snart for nogle smagsprøver på, hvad vi kan forvente i Store VEGA til august.

**En alsidig karriere**Rob Zombie har som musiker solgt over 15 mio. albums på verdensplan, både som en del af White Zombie, der gik i opløsning i 1998, og i hans solokarriere, som blev indledt med klassikeren *Hellbilly Deluxe* fra samme år.

Zombies karismatiske og helt unikke stemme har ikke bare ført til musikalsk succes. Senest har han medvirket i scifi-hittet *Guardians of The Galaxy* og har derudover medvirket i en lang række film og serier. Zombie har desuden instrueret flere horrorfilm og TV-serier, bl.a. *Halloween I* og *II*, *House of 1000 Corpses*, som han også skrev manuskript til, samt et afsnit af *CSI: Miami*.

**En totaloplevelse når Rob Zombie spiller live**Rob Zombies liveshows har fået ry for at være både spektakulære, grænsesøgende og ikke mindst veludførte – både musikalsk, men i den grad også visuelt. Brugen af klip fra monsterfilm, avanceret lyd og lys, pyroteknik og kulisser gør Rob Zombies koncerter til nærmest dramatiske forestillinger, som på fornemmeste vis viser og omfavner mandens alsidige talenter og til tider forskruede verden.

En ting er sikker, når Rob Zombie gæster Store VEGA, og det er, at publikum får en anderledes koncertoplevelse, hvor flere af hans talenter uundgåeligt foldes ud og med sikkerhed gennemvædes af stilsikker heavy metal, som kun få artister formår at skære den i dag.

Billetter kan købes på VEGAs hjemmeside, livenation.dk og hos Billetnet fra mandag d. 2. februar.

**Fakta om koncerten:**
Rob Zombie (US)
Onsdag den 5. august kl. 20.00
Lille VEGA, Enghavevej 40, 1674 København V
350 kr. + gebyr
Forsalg via VEGAs hjemmeside, livenation.dk og Billetnet.
Læse mere om Rob Zombie i VEGA.

*For yderligere oplysninger kontakt venligst*
Jeppe Nygaard Christensen
Kommunikationsmedarbejder, VEGA
jc@vega.dk - 3326 0953